
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 134
                                                                din 25 iulie 2019
privind închirierea directă a pășunii rezervației naturale 

„Stejarii seculari de la Breite municipiul Sighișoara”
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.176/10.07.2019 şi la Consiliul Local Sighișoara cu nr. 20.208/18.07.2019, de referatul de aprobare, înregistrat cu nr. 19.180/10.07.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;

Având în vedere adresa înregistrată la Municipiul Sighișoara cu nr. 16.932/18.06.2019, prin care domnul Hans Werner Baier solicită concesionarea suprafeței de 120,98 ha teren categoria pășune parte din islazul comunal, situat în Rezervația Naturală „Stejarii seculari de la Breite”;

Având în vedere acordul de principiu al Agenției Naționale pentru Arii Naturale Protejate privind utilizarea, de către domnul Hans Werner Baier, a suprafeței de 120,98 ha pentru pășunat, cu respectarea Planului de management al ariilor naturale protejate ROSPA0099 Podişul Hârtibaciului, ROSCI0227 Sighişoara - Târnava Mare, ROSCI0144 Pădurea de gorun şi stejar de pe Dealul Purcăreţului, ROSCI0143 Pădurea de gorun şi stejar de la Dosul Fânaţului, ROSCI0132 Oltul Mijlociu - Cibin - Hârtibaciu, ROSCI0303 Hârtibaciu Sud - Est, ROSCI0304 Hârtibaciu Sud - Vest, Rezervaţia Naturală "Stejarii seculari de la Breite municipiul Sighişoara", Rezervaţia "Canionul Mihăileni", "Rezervaţia de stejar pufos" - sat Criş, aprobat prin Ordinul nr. 1166/27.06.2016 al Ministerului Mediului, Apelor și Pădurilor;

Având în vedere faptul că solicitantul Hans Werner Baier este înscris în Registrul Agricol al municipiului Sighișoara, vol. 33, poz. 08, cu 300 capete caprine;

Având în vedere faptul că Breite este proprietatea Municipiului Sighișoara, aparținând  domeniului privat și se află în administrarea Agenției Naționale pentru Arii Protejate, conform legislației în vigoare;

Având în vedere faptul că suprafața de pășune disponibilă spre închiriere este de 118,90 ha din totalul de 120,98 ha al rezervației, conform fișei mijlocului fix cu nr. de inventar 54006, diferența de 2,08 ha fiind teren ocupat de drumuri;

Având în vedere că la registratura Municipiului Sighișoara nu a mai fost depusă nicio altă solicitare pentru închirierea/concesionarea pășunii situate în Rezervația Naturală „Stejarii seculari de la Breite”;
Având în vedere prevederile Ordonanței de Urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, cu modificările și completările ulterioare, cu precădere cele ale art. 9, alin. (2);

Având în vedere prevederile Hotărârii Guvernului nr. 1064/2013 privind aprobarea Normelor metodologice pentru aplicarea prevederilor Ordonanţei de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare;

Având în vedere prevederile Ordinului ministrului agriculturii și dezvoltării rurale și al ministrului dezvoltării regionale și administrației publice nr. 407/2051/2013 pentru aprobarea contractelor-cadru de concesiune și închiriere a suprafețelor de pajiști aflate în domeniul public/privat al comunelor, orașelor, respectiv municipiilor, cu modificările și completările ulterioare;
Având în vedere prevederile Ordinului Ministerului Mediului, Apelor și Pădurilor nr. 1166/2016 privind aprobarea Planului de management al ariilor naturale protejate ROSPA0099 Podişul Hârtibaciului, ROSCI0227 Sighişoara - Târnava Mare, ROSCI0144 Pădurea de gorun şi stejar de pe Dealul Purcăreţului, ROSCI0143 Pădurea de gorun şi stejar de la Dosul Fânaţului, ROSCI0132 Oltul Mijlociu - Cibin - Hârtibaciu, ROSCI0303 Hârtibaciu Sud - Est, ROSCI0304 Hârtibaciu Sud - Vest, Rezervaţia Naturală "Stejarii seculari de la Breite municipiul Sighişoara", Rezervaţia "Canionul Mihăileni", "Rezervaţia de stejar pufos" - sat Criş;

Având în vedere prevederile Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare;

Având în vedere prevederile Legii nr. 95/2016 privind înființarea Agenției Naționale pentru Arii Naturale Protejate și pentru modificarea Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;

Având în vedere prevederile Hotărârii Guvernului nr. 997/2016 privind organizarea şi funcţionarea Agenţiei Naţionale pentru Arii Naturale Protejate şi privind modificarea şi completarea anexei nr. 12 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare;

Având în vedere prevederile Ordinului nr. 226/235/2003 al ministrului agriculturii, pădurilor şi dezvoltării rurale şi al ministrului administraţiei şi internelor, cu modificările și completările ulterioare, pentru aprobarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, cu modificările și completările ulterioare;

Având în vedere prevederile Ordinului ministrului agriculturii, pădurilor şi dezvoltării rurale nr. 541/210/2009 pentru modificarea şi completarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, aprobată prin Ordinul ministrului agriculturii, alimentaţiei şi pădurilor şi al ministrului administraţiei publice nr. 226/235/2003;

Având în vedere prevederile Ordinului ministrului agriculturii, pădurilor şi dezvoltării rurale nr. 544/2013 privind metodologia de calcul al încărcăturii optime de animale pe hectar de pajişte;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;

Având în vedere prevederile art. 355 și 362, alin. (1) și (3) din Ordonanța de Urgență a Guvernului nr. 57/2019 privind Codul administrativ;

Având în vedere prevederile Hotărârii Consiliului Județean Mureș nr. 124/24.10.2018 privind stabilirea prețurilor medii la produsele agricole pentru evaluarea în lei a arendei exprimată în natură în cursul anului 2019;
Având în vedere Raportul de specialitate al Direcţiei Administrarea Patrimoniului, înregistrat cu nr. 19.178/10.07.2019, prin care se propune aprobarea închirierii directe a suprafeţei de 118,90 ha teren - pajişte utilizată pentru păşunat situată în municipiul Sighișoara, rezervația naturală „Stejarii seculari de la Breite”, proprietate privată a Municipiului Sighișoara, din platoul Breite înscris în C.F. 5266, nr. top. 74052/2, către domnul Hans Werner Baier;
               Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, alin. (6) lit. ,,b”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ,
      H O T Ă R Ă Ş T E:
Art. 1. (1) Se aprobă, începând cu data de 01.08.2019, închirierea directă a suprafeţei de 118,90 ha teren - pajişte utilizată pentru păşunat situată în municipiul Sighișoara, rezervația naturală „Stejarii seculari de la Breite”, proprietate privată a Municipiului Sighișoara, către domnul Hans Werner Baier.

(2) Perioada închirierii este de 7 ani, cu posibilitate de prelungire încă maxim 3 ani.

(3) Prețul închirierii este de 300 lei/ha/an, calculat conform art. 9 alin. 7ˆ1 din Ordonanţa de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991 și se va indexa anual cu indicele de inflație comunicat de Institutul Național de Statistică.

(4) Plata chiriei se va face în 2 tranșe: 30% până la data de 31 mai și 70% până la data de 31 august. Pentru anul 2019, plata chiriei se va face integral până la data de 30 octombrie.

Art. 2. Se aprobă modelul-cadru al contractului de închiriere, întocmit conform anexei nr. 2 la Ordinul ministrului agriculturii și dezvoltării rurale și al ministrului dezvoltării regionale și administrației publice nr. 407/2051/2013 pentru aprobarea contractelor-cadru de concesiune și închiriere a suprafețelor de pajiști aflate în domeniul public/privat al comunelor, orașelor, respectiv municipiilor, prevăzut în anexa nr. 1 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Administrarea Patrimoniului, Biroul Buget, Contabilitate, Salarizare – Direcţia Economică și Biroul Juridic din cadrul Municipiului Sighişoara.

Art. 4. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

         Buzogany Erzsebet        

                                Contrasemnează/Avizat pentru legalitate

           SECRETAR GENERAL,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;

  2 ex. Birul Public Cadastru și Agricultură;

  1 ex. Biroul Juridic;

  1 ex. domnul Hans Werner Baier.
14 ex.

B.A. 
